കുര്ത്തയാണോ നിങ്ങളുടെ ഫേവറേറ്റ് ഐറ്റം, അറിയാം ഇന്ത്യയിലെ പത്ത് മികച്ച ബ്രാന്ഡുകള് കൂള്, ട്രെന്ഡി, കോംഫി വസ്ത്രങ്ങളിലാണ് ഇപ്പോള് കൂടുതല് പേരുടെയും കണ്ണ്. ലൈറ്റ് പേസ്റ്റല് നിറങ്ങളാണ് മിക്കവര്ക്കും പ്രിയം. ഇതെല്ലാം ഒത്തുചേര്ന്ന ക്ളോത്തിംഗ് മെറ്റീരിയലാണ് മുള്മുള് അഥവാ മുസ്ലിന്. നേര്ത്ത മൃദുലമായ കോട്ടന് ഫാബ്രിക്കായ ഇവ ബംഗാളിലെ നെയ്ത്തുകാരാണ് ആദ്യമായി നിര്മിച്ചത്. വളരെ ഭാരം കുറഞ്ഞതും നേര്ത്തതുമായതിനാല് വണ്ടര് ഗോസാമര്, വോവണ് വിന്ഡ് എന്നും ഇവയ്ക്ക് പേരുകളുണ്ട്. കോട്ടന് വസ്ത്രങ്ങളെ ഇഷ്ടപ്പെടുന്നവര്ക്ക് ഏറ്റവും അനുയോജ്യമായ മുള്മുളിന്റെ പത്ത് ഇന്ത്യന് ബ്രാന്ഡുകള് പരിചയപ്പെടാം. ഗുലാബോ ബൈ അബു സന്ദീപ് ഫെസ്റ്റീവ് ലുക്കിനായി ബ്രാന്ഡിന്റെ ഗോട്ടാ കളക്ഷനോടൊപ്പം മുള്മുള് അണിയാം. ഓഫ് വൈറ്റ് മുള്മുള് സാരിയോടൊപ്പം ഗോട്ടാ ട്രിമ്മുകള് ചേര്ക്കുന്നത് റൊമാന്റിക് ലുക്ക് നല്കും. പോള്ക്കി ആഭരണങ്ങളോടൊപ്പം മുള്മുള് കൂടി ചേരുമ്ബോള് സംഭവം അടിപൊളിയാവും. മുള്മുള് സെലിബ്രിറ്റികളായ ജാന്വി കപൂര്, സാറ അലി ഖാന്, കരീന കപൂര് എന്നിവരുടെ ഇഷ്ട ബ്രാന്ഡായ മുള്മുള് പേര് സൂചിപ്പിക്കുന്നത് പോലെ മുള്മുള് മെറ്റീരിയലിലാണ് സ്പെഷ്യലൈസ് ചെയ്യുന്നത്. ലേസ് ട്രിമ്മുകളുള്ള ഈ തൂവെള്ള കുര്ത്ത പലാസോ സെറ്റ് വേനലിന് ഏറ്റവും പറ്റിയ സെലക്ഷനാണ്. അനാവില കുര്ത്ത ഷര്ട്ടുകളുടെ ഏറ്റവും മികച്ച ബ്രാന്ഡ്. ഒരേ നിറത്തിലുള്ള ഈ വസ്ത്രങ്ങള് സ്ട്രിപ്പ്ട് ട്രൗസേഴ്സിനോടൊപ്പമാണ് ഏറെ ചേരുക. സ്നീക്കേഴ്സ് കൂടിയായാല് കാഷ്വല് ലുക്കിന് ഏറ്റവും ബെസ്റ്റ് . ഖാരാ കപാസ് രാത്രിയും പകലും ഒരുപോലെ അനുയോജ്യമായ ഇവ പേസ്റ്റല് നിറങ്ങളിലാണ് കൂടുതല് ലഭ്യം. കാഷ്വല് വെയറായും പാര്ട്ടി വെയറായും ഇത് ധരിക്കാം. സാക്ഷാ ആന്ഡ് കിന്നി ഡിന്നര് പാര്ട്ടികളില് താരമാകാന് ഈ ബ്രാന്ഡ് നിങ്ങളെ സഹായിക്കും. സാധാരണ മുള്മുളിലില് നിന്നും വ്യത്യസ്തമാണ് ബ്രൈറ്റ് നിറങ്ങളിലുള്ള സാക്ഷാ ആന്ഡ് കിന്നി ഔട്ട്ഫിറ്റുകള്. ദി ലൂം വെള്ള പലാസകളോടൊപ്പം ഏറെ ഇണങ്ങുന്നവയാണ് ഈ ബ്ലഷ് പിങ്ക് നിറത്തിലെ വസ്ത്രങ്ങള്. ഔട്ടിംഗില് താരമാകാന് ഇവയാണ് ബെസ്റ്റ് സെലക്ഷന്. ഫാബ് ഇന്ത്യ കോട്ടന് വസ്ത്രങ്ങളുടെ മികച്ച അനുഭവം നല്കുന്നവയാണ് ഫാബ് ഇന്ത്യ കളക്ഷനുകള്.ഓഫീസ് വെയറിന് ഏറ്റവും അനുയോജ്യം. ലേബല് എര്ത്തന് നൊസ്റ്റാള്ജിക് ലുക്കിന് പേരുകേട്ട ബ്രാന്ഡാണിത്. ഫ്ലോറല് പ്രിന്റുള്ള ദുപ്പട്ടയും, റിട്രോ പോല്ക്ക ഡോട്ടട് പാന്റുകളും മികച്ച കോമ്ബിനേഷനാണ്. സിലായ് സ്റ്റുഡിയോ സ്മോക്ക് ഡീറ്റെയ്ലിംഗ് ഉള്ള ഈ ട്യൂണിക് കുര്ത്തകള് ഫ്ലേര്ഡ് പലാസയോടൊപ്പമാണ് ഏറ്റവും യോജിക്കുന്നത്. ബ്യൂണ ബ്ലോക്ക് പ്രിന്റട് ഫ്ളോറല് വസ്ത്രങ്ങളായ ഇവയ്ക്ക് അഴകേകാന് ബലൂണ് സ്ലീവ്സ് ഒപ്പമുണ്ട്.